 Tuke: waxaa la yiri, dhul uu maroodi ku dhaqnaa ayaa abaarsady, oo biyihii ka yaraadeen, ilihiisiina gureen, cawskiisiina dheray, dhirtiisiina qallashay, kolkaas baa maroodigii harraad xumi qabsaday, kadibna boqorkoodii ayay arrintaas uga eed sheegteen, boqorkiina sahan buu meel walba u diray, si ay biya u raadshaan, qaar sahankii ka mid ah ayaa soo noqday oo u sheegay in meel hebla ilu ku taallo, loona yaqaan ishii dayaxa. 